Նիկոլագիտության մեջ խորացողների համար նշեմ նաև, որ Նիկոլ Փաշինյանը, ի տարբերություն «որ մենք հերոս» քաղաքական գործիչների, չի էլ պատրաստվում ընտրությունների գնալ հանուն կամ ընդդեմ որևէ մեկի: Նա, կարծում ենք, լավ է պատկերացնում խորհրդարանական կառավարմամբ երկրում խորհրդարանական ընտրությունների տրամաբանությունը և կպայքարի ԱԺ-ում մեծամասնություն ստանալու համար, որպեսզի ինքը թելադրի ապագա կոալիցիայի պայմանները: Իսկ սա նշանակում է, որ սխալ է նախընտրական շրջանում որևէ մեկի դեմ գործելը, մանավանդ երբ դա այն ուժն է, որ ԱԺ-ում որոշակի տեղերի է հավակնում և կարող է մասնակից դառնալ կոալիցայի: